নুসরাত ইমরোজ তিশা

নুসরাত ইমরোজ তিশা (জন্ম: ২০ ফেব্রুয়ারি ১৯৮৯) একজন বাংলাদেশী জনপ্রিয় মডেল ও অভিনেত্রী। টিভি নাটকের মাধ্যমে তিনি তার অভিনয় জীবন শুরু করেন। তবে গান দিয়েই শুরু হয়েছিলো তিশার পথচলা। খুব অল্প সময়ের মধ্যে তিনি সকল শ্রেণীর দর্শকদের কাছে অত্যন্ত জনপ্রিয় হয়ে উঠেন। তিনি বিভিন্ন টিভি বিজ্ঞাপন ও নাটকে নিয়মিত অভিনয় করছেন। পাশাপাশি কিছু চলচ্চিত্রেও কাজ করেছেন। তার অভিনীত উল্লেখযোগ্য চলচ্চিত্রসমূহ হলো নাট্যধর্মী থার্ড পারসন সিঙ্গুলার নাম্বার (২০০৯), টেলিভিশন (২০১২), ক্রীড়া নাট্যধর্মী অস্তিত্ব (২০১৬), নাট্যধর্মী ডুব (২০১৭) এবং হালদা (২০১৭)। অস্তিত্ব চলচ্চিত্রে অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। এছাড়া তিনি ১০টি মেরিল-প্রথম আলো পুরস্কার অর্জন করেছেন। ১৯৯৫ সালে নতুন কুঁড়ি প্রতিযোগিতায় প্রথম স্থান পাওয়া তিশার মিডিয়া জগতে পদার্পণ টেলিভিশনের মাধ্যমেই। শিশুশিল্পী হিসেবে মূলত গান করতেন। ১৯৯৭ সালে অনন্ত হীরার সাতপেড়ে কাব্য নামে একটি নাটকে শিশুশিল্পী হিসেবে শখের বশে অভিনয়ের মাধ্যমে অভিনয় জগতে পদার্পণ করেন। ২০০৩ সাল থেকে অভিনয় ও মডেলিং ব্যস্ত হয়ে পড়েন তিনি। তিশা এঞ্জেল ফোর নামের একটি ব্যান্ড দলও গঠন করেছিলেন। ১৯৯৮ সালে সাত প্রহরের কাব্য নাটক দিয়ে তিশার টেলিভিশন পর্দায় অভিষেক হয়। নাটকটি রচনা করেন অনন্ত হীরা এবং পরিচালনা করেন আহসান হাবীব। ২০১৪ সালে তিনি দীর্ঘ ৬ বছর পর টেলিভিশন বিজ্ঞাপনে কাজ করেন। তাকে স্কয়ারের একটি পণ্যের বিজ্ঞাপনে সঙ্গীতশিল্পী তাহসানের বিপরীতে দেখা যায়। ২০১৬ সালে তার অভিনীত দুটি মূলধারার বাণিজ্যিক চলচ্চিত্র মুক্তি পায়। ৬ই মে মুক্তি পাওয়া অস্তিত্ব চলচ্চিত্রে তিনি একজন বুদ্ধি প্রতিবন্ধী কিশোরী চরিত্রে অভিনয় করেন। অনন্য মামুন পরিচালিত এই ছবিতে তার বিপরীতে ছিলো আরিফিন শুভ। শুভর সাথে তিনি পূর্বে ফারুকী পরিচালিত ওয়েটিং রুম টেলিছবিতে অভিনয় করেছিলেন। অন্যদিকে অপর চলচ্চিত্র রানা পাগলা: দ্য মেন্টাল-এ তিনি শাকিব খানের বিপরীতে অভিনয় করেন। অস্তিত্ব চলচ্চিত্রে তার কাজের জন্য ৪১তম জাতীয় চলচ্চিত্র পুরস্কার আয়োজনে তিনি কুসুম শিকদারের সাথে যৌথভাবে শ্রেষ্ঠ অভিনেত্রীর পুরস্কার অর্জন করেন। ২০১৭ সালে মোস্তফা সরয়ার ফারুকীর বহুল আলোচিত ডুব চলচ্চিত্রে একজন স্বনামধন্য পরিচালকের কন্যা চরিত্রে কাজ করে তিনি প্রশংসিত হন। এতে তার বাবার চরিত্রে অভিনয় করেন ইরফান খান। একই বছর তিনি হালদা নদী নিয়ে সচেতনতামূলক হালদা চলচ্চিত্রে হাসু চরিত্রে অভিনয় করে প্রশংসা অর্জন করেন। ২০১৮ সালে ভালোবাসা দিবস উপলক্ষ্যে সাগর জাহান নির্মিত একটি মধ্যবিত্ত ফ্রিজের গল্প নাটকে তাকে তাহসানের বিপরীতে দেখা যায়। তিনি ফারুকী নির্মিত ডাবর মেথি আমলা হেয়ার অয়েলের বিজ্ঞাপনে কাজ করেন। এই বছর সেপ্টেম্বর মাসে তিনি ও অভিনেতা চঞ্চল চৌধুরী মুঠোফোন সেবাদানকারী কোম্পানি রবি আজিয়াটা লিমিটেডের শুভেচ্ছাদূত হন এবং আটটি বিজ্ঞাপন চিত্রে কাজের জন্য চুক্তিবদ্ধ হন। তিনি বাংলা ভাষা আন্দোলন নিয়ে নির্মিত তৌকীর আহমেদের ফাগুন হাওয়ায় (২০১৯) ছবিতে সিয়াম আহমেদের বিপরীতে অভিনয় করেন। ব্যক্তিগত জীবনে তিশা ২০১০ সালের ১৬ জুলাই টিভি ও চলচ্চিত্র পরিচালক মোস্তফা সরয়ার ফারুকীর সাথে বিবাহবন্ধনে আবদ্ধ হন। দম্পতির ইলহাম নুসরাত ফারুকী নামে একটি কন্যা সন্তান রয়েছে। ২০১৪ সালের অক্টোবরে ঢাকার স্কয়ার হাসপাতালে তিশার অ্যাপেনডিসাইটিসের অস্ত্রোপচার হয়। তিশা সামাজিক যোগাযোগ মাধ্যম থেকে বিচ্যুত ছিলেন। এতে তার ভুয়া অ্যাকাউন্ট থেকে ভক্তরা প্রতারিত হচ্ছিল। তাই তিনি ২০১৬ সালের নভেম্বরে তার একটি ফেসবুক অ্যাকাউন্ট খোলেন। অ্যাকাউন্টটি পরিচালনা করে পপকর্ন ডিজিটাল। তিশা চলচ্চিত্র দেখতে পছন্দ করেন। তার প্রিয় চলচ্চিত্র হল ন্যাটালি পোর্টম্যান অভিনীত ব্ল্যাক সোয়ান। এছাড়া স্টিল অ্যালিস চলচ্চিত্রে জুলিঅ্যান মুরের করা চরিত্রটি তার পছন্দের চরিত্র। ৪২০ গ্র্যাজুয়েট পুতুল খেলা এম ইন লাইফ ধান শালিকের গাঁও বাবার হোটেল ইট কাঠের খাঁচা মাইক মুকিম ব্রাদার্স নিথুয়া পাথরে সবুজ নক্ষত্র চাঁদের নিজের কোন আলো নেই। এফডিসি একলা পাখি আরমান ভাই কয়া পারছে আরমান ভাই ফাইস্যা গেছে আরমান ভাই বিরাট টেনশনে আরমান ভাই দি জেন্টেলম্যান আরমান ভাই হাউজহাসবেন্ড আরমান ভাই হানিমুনে সিকান্দার বক্সের হাওয়াই গাড়ি মাহিনের পাদুকা জোড়া মাহিনের নীল তোয়ালে মাহিনের অনেক সাদের ঘড়ি মাহিনের লাল ডায়েরী মাহিনের রূপবান বিয়ে আমার মিস্টার পরিষ্কার নতুন কুঁড়ি জাতীয় পুরস্কারে প্রথম স্থান - ১৯৯৫ জাতীয় চলচ্চিত্র পুরস্কার মেরিল-প্রথম আলো পুরস্কার শ্রেষ্ঠ টিভি অভিনেত্রী (তারকা জরিপ) - ২০১০, ২০১২, ২০১৩, ২০১৪, ২০১৫, ২০১৬ শ্রেষ্ঠ টিভি অভিনেত্রী (সমালোচক) - ২০১১, ২০১৫ শ্রেষ্ঠ চলচ্চিত্র অভিনেত্রী (সমালোচক) - ২০০৯ সেরা মডেল (নারী) - ২০০৫ CZFV পুরস্কারপ্রাপ্ত (২০০৪-২০০৫) চ্যানেল আই -এর দুবাই পুরস্কার এনটিভি -এর লন্ডন পুরস্কার আরটিভি স্টার অ্যাওয়ার্ড "Farooki and Tisha tying the knot"। The Daily Star। সংগ্রহের তারিখ ২৩ ডিসেম্বর ২০১৬।  "Wedding bells for Farooki-Tisha"। The Daily Star। Dhaka, Bangladesh: Transcom Group। ১৮ জুলাই ২০১০। ১০ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০১৪।  "মা-বাবা হলেন তিশা-ফারুকী | বিনোদন"। Somoy News। সংগ্রহের তারিখ ২০২২-০১-০৫।  "নুসরাত ইমরোজ তিশা"। দৈনিক যায় যায় দিন। ফেব্রুয়ারি ২৪, ২০১৪। সংগ্রহের তারিখ ১৫ মে ২০১৬।  "জাতীয় চলচ্চিত্র পুরস্কার ২০১৬ সেরা অভিনেতা চঞ্চল, সেরা অভিনেত্রী তিশা এবং কুসুম শিকদার"। আনন্দ আলো। সংগ্রহের তারিখ ৬ আগস্ট ২০১৮।  "Tisha back in TV ads"। দ্য ডেইলি স্টার (ইংরেজি ভাষায়)। ৫ মার্চ ২০১৪। সংগ্রহের তারিখ ২৪ মার্চ ২০১৮।  "তিশা-শুভর 'অস্তিত্ব' ৬ মে মুক্তি পাচ্ছে"। দৈনিক জনকণ্ঠ। ২২ এপ্রিল ২০১৬। সংগ্রহের তারিখ ১৫ মে ২০১৬।  মিলু, কামরুজ্জামান (২৩ এপ্রিল ২০১৬)। "নতুন রূপে তিশা"। দৈনিক মানবজমিন। সংগ্রহের তারিখ ২৪ মার্চ ২০১৮।  আলমগীর কবির (১১ অক্টোবর ২০১৫)। "মেন্টাল নিয়ে ব্যস্ত তিশা"। দৈনিক নয়া দিগন্ত। সংগ্রহের তারিখ ১৫ মে ২০১৬।  সুজন, ওয়াহিদ (৫ এপ্রিল ২০১৮)। "জাতীয় চলচ্চিত্র পুরস্কার ২০১৬ : অভিনয়ে সেরা চঞ্চল-তিশা-কুসুম"। পরিবর্তন। ১১ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৮।  "ভালোবাসা দিবসের নাটকে তাহসান-তিশা"। দৈনিক যুগান্তর। ৯ জানুয়ারি ২০১৮। সংগ্রহের তারিখ ২৪ মার্চ ২০১৮।  "আবারো ফারুকীর বিজ্ঞাপনে তিশা"। দৈনিক ভোরের কাগজ। ১৫ মার্চ ২০১৮। ১৯ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৮।  "রবির শুভেচ্ছাদূত চঞ্চল ও তিশা"। দৈনিক প্রথম আলো। ২৬ সেপ্টেম্বর ২০১৮। সংগ্রহের তারিখ ২৯ সেপ্টেম্বর ২০১৮।  সিদ্দিক, হাবিবুল্লাহ (১৪ ফেব্রুয়ারি ২০১৯)। "ফাগুন হাওয়ায় ভালোবাসায়"। প্রথম আলো। সংগ্রহের তারিখ ২৫ ফেব্রুয়ারি ২০১৯।  "Tisha-Farooki wedding photo album"। দৈনিক প্রথম আলো। সংগ্রহের তারিখ ১৭ নভেম্বর ২০১২। [স্থায়ীভাবে অকার্যকর সংযোগ] মাহফুজ রহমান (জুলাই ২৬, ২০১৪)। "মোস্তফা সরয়ার ফারুকীর কাছে তিশার ৭ প্রশ্ন"। দৈনিক প্রথম আলো। সংগ্রহের তারিখ ১৫ মে ২০১৬।  "তিশা হাসপাতালে"। দৈনিক কালের কণ্ঠ। ২৮ অক্টোবর ২০১৪। সংগ্রহের তারিখ ২৪ মার্চ ২০১৮।  "ফেসবুকে পেজ খুললেন তিশা!"। এনটিভি অনলাইন। ৩ নভেম্বর ২০১৬। সংগ্রহের তারিখ ২৪ মার্চ ২০১৮।  "ফেসবুকে তিশার অভিষেক"। বাংলানিউজটোয়েন্টিফোর.কম। ৩ নভেম্বর ২০১৬। সংগ্রহের তারিখ ২৪ মার্চ ২০১৮।  সাইফুল, তুহিন (২০ মার্চ ২০১৮)। "'কখনো ফিরে আসলে এই জীবনটাই চাইবো'"। সারাবাংলা.নেট। সংগ্রহের তারিখ ২৪ মার্চ ২০১৮।  "হলুদবনি নিয়ে এবার তিশার কলকাতা মিশন"।  "'আরটিভি স্টার অ্যাওয়ার্ড-২০১৯' পেলেন যারা"। আরটিভি অনলাইন। ২৯ ডিসেম্বর ২০১৯। সংগ্রহের তারিখ ২৯ ডিসেম্বর ২০১৯।  "৯ম আরটিভি স্টার এ্যাওয়ার্ড ২০১৯"। আরটিভি অনলাইন। সংগ্রহের তারিখ ২৯ ডিসেম্বর ২০১৯।  "শ্রেষ্ঠ নায়কের পুরস্কার নিতে আসেননি শাকিব, শ্রেষ্ঠ নায়িকা বুবলী"। দৈনিক ইত্তেফাক। ২৭ ফেব্রুয়ারি ২০২১। সংগ্রহের তারিখ ২৮ ফেব্রুয়ারি ২০২১। [স্থায়ীভাবে অকার্যকর সংযোগ] "তাঁরা আনন্দিত, অনুপ্রাণিত"। দৈনিক প্রথম আলো। ১৬ মার্চ ২০২২। সংগ্রহের তারিখ ১৬ মার্চ ২০২২।  উইকিমিডিয়া কমন্সে নুসরাত ইমরোজ তিশা সংক্রান্ত মিডিয়া রয়েছে। ইন্টারনেট মুভি ডেটাবেজে নুসরাত ইমরোজ তিশা  (ইংরেজি) বাংলা মুভি ডেটাবেজে নুসরাত ইমরোজ তিশা অলমুভিতে নুসরাত ইমরোজ তিশা